Գերծանր կամ +105 կգ տղամարդկանց ծանրամարտի աշխարհի չեմպիոնի մրցավազքում 0 ստացավ Հայաստանի ներկայացուցիչ Ռուբեն Ալեքսանյանը, որից, թերեւս, մեդալի ամենամեծ սպասելիքները ունեինք: 2009 թ. Եվրոպայի չեմպիոնը, 2010 եւ 2014 թթ. աշխարհամասի փոխչեմպիոնը երեք անգամ ձախողեց 190 կգ-ոց ծանրաձողի պոկումը եւ հետո հրաժարվեց նաեւ հրում վարժությունից, քանի որ այսպես թե այնպես օլիմպիական վարկանիշային միավորներ չէր բերելու հավաքականին: 2011-ի աշխարհի առաջնությունում Ռուբենը նույնպես նման ձեւով ձախողվել էր, երբ կրկին միավորների խնդիր էր պետք լուծել: